Gedig: Sms uit die hemelArgieffoto (Foto: Ekaterina Shakharova/Unsplash) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “Sms uit die hemel” deur Jonine von Wielligh Ouma, ek wonder of jy harp speel in die hemel soos op engele se job description staan? Gesels jy soms met Moses en dra Adam nog ŉ blaar? Bly jy en Oupa na al die jare weer in ŉ huis sonder sleutels saam? Stap jy saam met lammers tussen leeus en het Oumie al vir Elvis daar gewaar? Ouma, stuur vir my ŉ boodskap uit die hemel dat dit goed gaan met jou daar, en help my verstaan dat engel Gabriël op tyd ons almal na die ewigheid weg moet haal. Ouma, hier op aarde waar ons in tydelike tentwonings skuil lê die wind opgekrul in die buidel van die natuur en skeur dagbreek nou skemer-stilte in twee. Ek drink op nog ŉ nuwe dag my tweede koppie tee en ek wonder of Ouma vir my ŉ sms uit die hemel sal stuur?